Théiwesbuer

Den Théiwesbuer ass en ale Wäschbuer am Pafendall. En ass nieft der Pafendaller Kierch. De Buer gouf der Legend no, vum hellege Martin  nom "Théiwes" (sic.) genannt, enger aler Form vum Numm vum Evangelist Matthäus oder Matthieu, dem Patréiner vun der haiteger Kierch.

D'Waasser aus dem Buer gouf fréier als Drénkwaasser benotzt awer och fir am Wäschbuer op der aner Säit vun der Strooss d'Wäsch ze maachen.

1897 huet d'Stad Lëtzebuerg decidéiert fir d'Sichegaass (déi fréier "Rue des Fleurs") ze sanéieren. Bis op den Théiwesbuer goufe bis Enn vun den 1920er Joren all d'Haiser ofgerappt. D'Awunner hunn hir Haiser misse verloossen an hunn deelweis a Roulotte gewunnt.

Mam „Lidd vum Théiwesbur“d'Lidd vum Théiwesbu(e)r, ons stad Nr. 13, 1983, p. 19 huet de Fritz Weimerskirch (1895-1971) géint d'Sanéierungspolitik vun der Gemeng protestéiert; den Théiwesbuer ass mat dësem Lidd iwwer d'Stad eraus bekannt gemaach ginnQuell wann net anescht uginn: Danièle Wagener, an Zesummenaarbecht mam Syndicat d'Intérêts Locaux Pfaffenthal-Siechenhof, 2015, Broschür am Kader vun der Ausstellung „De Pafendall, Histoires d'un quartier – Geschichten eines Stadtviertels“ am Geschichtsmusée vun der Stad Lëtzebuerg.

De Wäschbuer op der anerer Stroossesäit gouf am Fréijoer 2016 als e Kneipp-Foussbadpfaffenthal.info ëmfunktionéiert.

 Um Spaweck 

 Dullemajik: D'Lidd vum Théiwesbur op www.youtube.com

Kategorie:Wäschbueren zu Lëtzebuerg
Kategorie:Pafendall